भोपाल, 15 अक्टूबर (हि.स.)। भारत निर्वाचन आयोग के निर्देशानुसार प्रत्याशियों को नामांकन के समय अपने आपराधिक प्रकरणों के संबंध में एक शपथ-पत्र देना होगा। इस शपथ-पत्र को पूर्ण रूप से भरकर नामांकन के साथ जमा कराना होगा और इस शपथ-पत्र को तीन बार प्रिंट मीडिया और तीन बार इलेक्ट्रॉनिक मीडिया में जारी करना होगा। इस शपथ पत्र में यह उल्लेख करना होगा कि उनके विरूद्ध कोई आपराधिक प्रकरण लंबित है और यदि किसी प्रकरण में सजा मिल चुकी है। यह जानकारी प्रदेश के मुख्य निर्वाचन पदाधिकारी वीएल कांता राव ने सोमवार को मीडिया को दी।